4.Κοινωνικοποίηση+και+Facebook

Θα ήταν σημαντική παράληψη να μην αναφέρουμε το facebook ως φορέα κοινωνικοποίησης. Βέβαια οι απόψεις διήστανται καθώς κάποιοι εκφράζουν αντίθετη γνώμη σχετικά με την κοινωνικοποίηση που μπορεί να προσφέρει στους χρήστες της η συγκεκριμένη ιστοσελίδα κοινωνικης δικτύωσης.

Μέσω του facebook οι χρήστες έχουν τη δυνατότητα να επικοινωνούν με συγγενείς και φίλους που βρίσκονται σε κάποια άλλη πόλη ή χώρα καθώς και να αναζητήσουν και ίσως τελικά βρούν άτομα με τα οποία λόγο κάποιων καταστάσεων έχουν χάσει κάθε επαφή μεταξύ τους. Παραδειγματικά αναφέρουμε την ιστορία μιας κοπέλας που κατάφερε να έρθει σε επαφή με τον πατέρα της και την αδερφή της μετά από πενήντα χρόνια. [] Παρόλα αυτά δίνεται και η ευκαιρία να δημιουργήσουν και νέες φιλίες με άλλα άτομα που δεν γνωρίζονταν πιο πριν. Δεν πρέπει να ξεχνάμε ότι μέσω του facebook οι άνθρωποι μπορούν να ανταλλάσουν απόψεις για διάφορα θέματα που τους ενδιαφέρουν, να μοιράζονται σκέψεις, ιδέες και συναισθήματα που μπορεί να μην το έκαναν στη πραγματική τους ζωή. Αυτό συμβάλλει θετικά διότι είναι ικανό να οδηγήσει κάποιους ανθρώπους που είναι περισσότερο εσωστρεφείς στην έξοδο από την απομόνωση και στη δημιουργία νέων σχέσεων.

θα ήταν παράληψη να μην αναφέρουμε ότι μέσω του facebook μπορούμε εύκολα να διοργανώσουμε εκδηλώσεις και άλλα κοινωνικά δρώμενα προσκαλώντας αρκετούς ανθρώπους να παρεβρεθούν. Χαρακτηριστικό παράδειγμα αποτελεί η προσπάθεια που έγινε και τελικά στέφτηκε από επιτυχία να συγκεντρωθεί η πλειοψηφία των πολιτών στα κεντρικά σημεία των πόλεων και να εκφράσουν με ειρηνικό τρόπο τη δυσαρέσκεια τους για τα τρέχοντα πολιτικά δρώμενα στη χώρα μας. παρόμοιες κινητοποιήσεις έχουν γίνει και σε άλλες χώρες, όπως στην Ισπανία και στην Ιταλία.

Από την άλλη πλευρά η υπερβολική χρήση τέτοιων σελίδων κοινωνικής δικτύωσης (facebook) μπορεί να έχει αρνητικά αποτελέσματα στην κοινωνικοποίηση των ανθρώπων και ιδιαίτερα των νέων ηλικιών. Τα άτομα αυτά φτάνουν στο σημείο να πιστεύουν ότι ο εικονικός κόσμος του facebook είναι η πραγματική τους ζωή. Η πολύωρη πρόσβαση στο διαδίκτυο και ιδιαίτερα στο facebook προκαλέι χαλάρωση των διαπροσωπικών σχέσεων διότι τα άτομα αρκούνται μόνο στη συνομιλία με "Φιλους" που βρίσκονται και αυτοί συνδεδεμένοι στο facebook με αποτέλεσμα να καλλιεργείται η εσωστρέφεια και η απομόνωση. Η έλλειψη προσωπικής επαφής με άλλους ανθρώπους διαμορφώνει άτομα εθισμένα και παγιδευμένα στη μαγεία του μέσου.

Τα άτομα αυτά φτάνουν στο σημείο να πιστεύουν ότι όλοι αυτοί οι φίλοι που έχουν στο facebook, οι οποίοι ξεπερνούν τους 1000 σε αριθμό τις περισσότερες φορές, είναι "φίλοι" τους στην πραγματικότητα. Σύμφωνα όμως με τον καθηγητή Εξελικτικής Ανθρωπολογίας Ρόμπινς Ντένμπαρ ένας άνθρωπος όσο κοινωνικός και αν είναι δεν μπορεί να έχει πάνω από 150 φίλους. []

LINK:
 * []